# Elon Musk

Elon Reeve Musk, ganet d’an 28 a viz Mezheven 1971, zo un embreger stadunanat, e penn meur a embregerezh, Tesla ha SpaceX en o zouesk.Talvezout a ra sammad e beadra war-dro 252 viliard a zollaroù, e 2022, pezh a lak anezhañ da vout an den pinvidikañ er bed.E miz Ebrel 2022 e prenas Twitter evit 43 miliard a zollaroù.
E vuhez bugel
Elon Reeve Musk a oa ganet d’an 28 a viz Even e Suafrika. E vamm, May Musk a oa bet top-model hag arbennigourez war ar boued, mat evit ar yerc'hed. E Kanada oa ganet, hogen desavet eo bet e Su Afrika. Tad Elon Musk, Errol Musk, hemañ oa ijinour war an elektromekanikererezh, bleiner kirri, ha merdeer, kuzulier evit embregañ, ha saver tiez. Perc’henn e oa war ur veingleuz emerald.Bugel henañ ar familh oa Elon Musk, bez en deus ur breur : Kimbal hag ur c’hoar : Tosca. Pinvidik a-walc’h oa stad e familh, dilennet oa e dad e Pretoria City Council, deus tuadur an araokourien, enep-apartheid. Da lâret eo oa un oportunour eus ar c'houlz. Dispartiet voe e gerent. Diouzh pezh a gont e vamm, war e-zivout er skol e vije bet ur bugel “lent amparfal gant diaesterioù sokial, d.l.e troet warnañ e-unan eta”. Da zek vloaz dija e oa troet gant bed an urzhiataerezh hag ar c’hoarioù video, desket noa programmiñ drezhañ e-unan gant ar VIC-20 . Da zaouzek vloaz en doe gwerzet ur c’hoari-video ha noa bet ijinnet ha krouet e unan evit 500 $. Ur pasport kanadian a c'houlennas ha mont da di ur c’henderv dezhañ, ha stagañ gant e studioù e 1989. Graet noa micherioù souezhus e-giz labourat en un ti-feurm, pe un heskennerezh. Un aotregezh war ar fizik a dremenas er skol-veur e Pennsylvanaia, koulz hag unan war an ekonomiezh. Gantañ e voe skrivet ur steuñv embregañ evit skanniñ ha niverelaat levrioù, heñvel a-walc'h bremañ ouzh sistem Google Books. Degemeret oa bet d’ober enklaskoù gant ur programm PhD, war an dañvez skiantoù, hogen graet noe eta e zibab treiñ war-zu boom an Internet, a oa da neuze o tarzhañ.
Deroù e garierenn ekonomikel
Zip2
Musk, e vreur Kimbal ha Greg Kouri asambles o doe savet Zip2. Gant e dad Errol Musk e voe postet 28 000 $ ennañ. Pal ar raktres-se a oa sevel ul lec’hienn internet evit heñchañ an dud davet chomlec’hioù e kêr, gant kartennoù, tuadurioù, ha pajennoù melenn. Un tammig Heñvel ouzh pezh a ginnig Google map bremañ, pe pajejaunes. An noz-pad e kode Musk. Ur gwir marc’h-labour oa eta.
Gant Compaq e voe Akuizitet Zip2, e 1999, evit 307 milion $. Setu eñ lonket gant ar c’hevala divent hag eñ lañset war e holl raktresoù .
X.com and PayPal
Diwezhatoc’h e 1999, e savas X.com, un embregerezh servij evit paeañ enlinenn 12 milion $ a voe postet gantañ ennañ. E-touez ar re gentañ e voe X.com a ginnige treuzvankadennoù federal diogell a-zevri. Kerkent en deroù an oberiadennoù e erruas ouzhpenn 200 000 pratik. Daoust dezhañ bezañ diazezour an embregerezh, ar bosterien-arc’hant a soñje diwarnañ, e oa un den diarroutet hag amparfal. Kendeuzet e voe eta X.com gant an online bank Confinity, kuit da gaout kevezerezh kenetrezo
TESLA
Brudetoc’h a galz eo Musk evit ar perzh a c’hoari gant Tesla. Erruet e oa an embregerezh er c'hevala, e 2004, tapet voe ar renerez gantañ adalek 2008. Da gentañ-penn e voe savet ur c’harr-sport dre dredan, an Tesla Roadster, goude-se voe savet ur berlin dre dredan a oa muioc’h ekonomikel, An Tesla model S, an Tesla model X: un SUV luks. Fellout a ra da Desla produiñ kirri tredan mac’hadmatoc’h eget ar re all : pezh voe graet e 2018, o lañsañ an Tesla model 3, ur berlin gwelloc’hmac’had evit boboed-ijinour-pinvidik a-walc’h ha tuet war-zu ar gredenn reizh evit gwareziñ ar blanedenn, setu eta ur c’harr kinniget da 50 000 € , keñver an Tesla all a oa da 100 000€ .
Fuzeenoù en egor
Poster-arc’hant eo ivez evit an embregerezh SolarCity (produioù fotovolatilizhaek ha servijoù), enno e labour e c’henderv Lyndon Rive ar prezidant. Pal an embregerezhioù-mañ a zo stourm ouzh tommerezh an hin hervezo. Diaesterioù o doe SpaceX ha Tesla e 2008, neuze e voe dibabet sinañ gant an NASA ur emglev evit adpourvezañ ar greizenn egor etrevroadel (ISS), gant 1,6 miliard a $. Gant dafar e vez pourchaset ar fuzeen Falcon 9 hag an egorlestr Dragon abaoe 2012. A-drugarez da Musk e voe savetaet Tesla e 2008, pa voe divizet gant ar bosterien kreskiñ o lodenn aktionoù dezho, e lodenn arc’hantaouiñ en embregerezh.
Powerwall
Kinniget er voe gant powerwall e 2015, doare da stokañ energiezh (energiezh an heol, hag ar milinoù avel) gant bateriennoù lithium hag o deus un efedusted energiezh mat, hag o deus ur padelezh gwelloc’h. Darn a c'hall bezañ adkarget, ha pourchas ur startijenn a chom ingal e-kerzh ar prantad diskargañ. Hervez Musk e c’hellfe bezañ AN diskoulm evit cheñch frammoù bedel an energiezh evit ma vefe tredan padus da vat hep skarzañ CO2 ken en aergelc’h.

## Daveoù

* ↑ (en) Bloomberg Billionaires Index. Bloomberg.
* ↑ (fr) Elon Musk rachète Twitter. Le Monde (Ebrel 2022).